stanford-oval/wikipedia huggingface dataset:
התרסקות המטוס בטבר
ההתרסקות

ב-23 באוגוסט 2023 המריא המטוס מתוצרת קונצרן האווירונאוטיקה הברזילאי אמבראר, ממוסקבה בדרכו לסנקט פטרבורג. המטוס התרסק במחוז טבר, כ-97 קילומטרים צפונית למוסקבה. אתר החדשות הרוסי Mash (אנ') דיווח מפי עדי ראייה מקומיים כי שמעו שני פיצוצים חזקים, ובהמשך נפלו הכנף ומייצב של המטוס ליד חווה נטושה.
כל הנוסעים והצוות האווירי נמצאו מתים באתר ההתרסקות. לפי סוכנות הידיעות טאס"ס, הנמצאת בשליטת ממשלת רוסיה, מייסד קבוצת וגנר ומנהיגה, יבגני פריגוז'ין, וכן יד ימינו של פריגוז'ין, דמיטרי אוטקין, נמצאו ברשימת הנוסעים של הטיסה.
ערוץ הטלגרם המקושר לקבוצת וגנר, Grey Zone, האשים את הכוחות הרוסיים בהפלת המטוס במכוון. לפי ה"פייננשל טיימס", הדיווח אושר גם על ידי גורמים מערביים רשמיים.
ב-23 בדצמבר 2023 דווח ב"וול סטריט ג'ורנל" כי מזכיר המועצה לביטחון לאומי של רוסיה, ניקולאי פטרושב, עמד מאחורי ההתנקשות בפריגוז'ין.
הערות שוליים

↑  Prigozhin listed as passenger of plane crashed in Russia’s Tver region — aviation agency באתר הרשמי של טאס"ס, 23 באוגוסט 2023 (באנגלית)
↑  Ten killed in private jet crash north of Moscow - Wagner leader Yevgeny Prigozhin 'on passenger list' באתר סקיי ניוז, 23 באוגוסט 2023 (באנגלית)
↑  breakingmash, (ברוסית), בערוץ הטלגרם mash‏, 23 באוגוסט 2023
↑  "Yevgeny Prigozhin latest: Wagner boss on passenger list of crashed plane - Russian agencies". BBC News. 2023-08-23. ארכיון מ-2023-08-23. נבדק ב-2023-08-23.
1 2  Henry Foy וMax Seddon וPolina Ivanova וFelicia Schwartz, Yevgeny Prigozhin in fatal plane crash, Russian officials say, פייננשל טיימס, ‏3 ביולי 2023 (באנגלית)
↑  אסף רוזנצוייג, ‏דיווח: כך יד ימינו של פוטין חיסל את פריגוז'ין, באתר ‏מאקו‏, 23 בדצמבר 2023
Transfermarkt

| --- | --- |

 סוג:  אתר כדורגל
 תקופת הפעילות:  מאי 2000 – הווה (כ־24 שנים)
 מייסדים:  מתיאס זיידל
 בעלות:  אקסל שפרינגר (51%) מתיאס זיידל (44%)  e-quadrat‏ (5%)
 transfermarkt.com
 
Transfermarkt הוא אתר אינטרנט גרמני המסקר כדורגל מרחבי העולם. האתר מרכז מידע על העברות שחקנים, תוצאות משחקים, כובשים וסטטיסטיקה כללית. אף על פי שסכומי העברות ושווי שחקנים המוצגים באתר הם לרוב הערכות בלבד, המידע בו נחשב כמקור אמין. נכון לאפריל 2020 Transfermarkt הוא אתר הכדורגל השני בגודלו בגרמניה.
היסטוריה

האתר הוקם במאי 2000 על ידי מתיאס זיידל כאתר מידע על כדורגל גרמני, ובהמשך כדורגל עולמי בשפה הגרמנית. ב-2008 רכשה אקסל שפרינגר 51% מבעלות האתר. בינואר 2009 הושק האתר באנגלית, ובהמשך השנים הושקו גרסאות באיטלקית (2010), טורקית (2010), פולנית (2012), ספרדית (2013), הולנדית (2014), פורטוגזית (2014), רוסית (2019) וצרפתית.
לאתר ערוץ יוטיוב בו כתבות וידאו על העברות שחקנים ושמועות על העברות עתידיות.
ב-2010 הוקם האתר Soccerdonna בשפה הגרמנית, אשר מסקר כדורגל נשים ומתמקד בהצגת מידע על כדורגלניות.
הערות שוליים

↑  החזר השקעה על כשרון נדיר, אלכס בריסון, ברנד פריק, רוב סימונס, עמוד 4 (באנגלית)
↑  מידע על שימוש באתרי אינטרנט בגרמניה באפריל 2020 באתר AGOF (בגרמנית)
↑  אקסל שפרינגר רוכשת רוב בקהילת הכדורגל הגדולה בגרמניה באתר אקסל שפרינגר (בגרמנית)
ספרות הנאורות המאוחרת

נאורות מאוחרת (בגרמנית: Spätaufklärung) היא תקופה בספרות הגרמנית, שהשתרעה מהשליש האחרון של המאה ה-18 ועד השליש הראשון של המאה ה-19.
הבעייתיות שבחלוקת ספרות לתקופות

במהלך המאה ה-18, סיווג רצף התקופות הספרותיות הפכו לבעייתיות יותר ויותר. הכותבים, שכיום משויכים לתקופה זו או אחרת, לעיתים נדירות ראו בעצמם נציגים של כיוון מסוים, ושהמונחים המשמשים לחקר התקופה הרלוונטית מקורם בדרך כלל מאוחר יותר, בתקופת המחקר הספרותי של התקופה. חוקרי ספרות משייכים לרוב מחברים לתקופות ספרותיות שונות בשלבים שונים של עבודתם, או בהערכות סותרות של חוקרים שונים. אפילו סופרים מאוחרים יותר כמו גאורג ביכנר, שאת חלקם ניתן כבר לסווג כאנשי גרמניה הצעירה, עדיין מדגימים בבירור השפעות פוליטיות ואסתטיות של ספרת הנאורות; לעומת זאת, למשל, יצירות שונות של כריסטוף מרטין וילנד ניתן לסווג כחלק מספרות הנאורות המוקדמת, מהרוקוקו או מהספרות הקלאסית (אנ').
הגדרה

בהתחשב בכך, ניתן בכל זאת לומר כי תקופת הנאורות המאוחרת מתייחסת לאותם סופרים, או ליצירותיהם, שהופיעו במקביל להופעת, ולאחר הופעת, הרומנטיקה המוקדמת - המכונה בגרמניה בשם סער ופרץ ("Strum und Drang") - ובמסגרת תקופה זו עמדות פילוסופיות וצורות אסתטיות שמקורן בנאורות המשיכו להופיע, לאחר תקופת המהפכה הצרפתית ולתוך לראשית תקופת הרומנטיקה.
הנאורות המאוחרת מופיעה בצורות ספרותיות רבות. בניגוד ל"סער ופרץ" ולרומנטיקה, כמעט ולא נכתבו בסגנון זה דרמות, רומנים היסטוריים ימי־ביניימים, מעשיות, שירה אפית ופרגמנטים, אלא לרוב רומנים, כמו גם אפוריזמות, ספרי מסעות, אוטוביוגרפיות, מאמרים ושירים פוליטיים.
סופרים המזוהים עם הנאורות המאוחרת

(כמה מהכותבים הבאים מיוחסים גם לתקופות ספרותיות אחרות, בעוד שחלק מהדמויות החסרות כאן, למשל ז'אן פול, יכולים להופיע ברשימה בהתייחס לחלקים מסוימים ביצירתם. לבעיית מושג התקופה הספרותית ראו הפסקה הראשונה בערך זה).
גאורג ביכנר
גרהרד אנטון פון האלם (גר')
יוהאן גוטפריד הרדר
קרל גוסטב יוכמן (גר')
היינריך פון קלייסט
גאורג כריסטוף ליכטנברג (אנ')
קארל פיליפ מוריץ (אנ')
פרידריך ניקולאי (אנ')
קונרד אנגלברט אלסנר (גר')
כריסטיאן פרידריך דניאל שוברט (אנ')
יוהאן גוטפריד זוימה (אנ')
יוהאן קארל וצל (אנ')
כריסטוף מרטין וילנד
המדינה הלאומית-לגיונרית

יון אנטונסקו והוריה סימה, מנהיגי המדינה הלגיונרית
המדינה הלאומית-לגיונרית (ברומנית: Statul Național-Legionar) היה השם הרשמי של ממלכת רומניה בתקופה של 134 ימים, בין 14 בספטמבר 1940 ובין 14 בפברואר 1941.
המדינה הלאומית-לגיונרית נוסדה בעקבות ברית בין הגנרל יון אנטונסקו והתנועה הלגיונרית בהנהגת הוריה סימה, ברית שהולידה את ממשלת יון אנטונסקו השנייה, הדיחה את קרול השני, מלך רומניה ותפסה את השלטון ברומניה תחת הנהגה סמלית של מיכאי הראשון, מלך רומניה.
על פי צו שפורסם על ידי המלך מיכאי בעיתון הרשמי נקבע:
המדינה הרומנית הופכת למדינה לאומית-לגיונרית.
התנועה הלגיונרית היא התנועה המוכרת היחידה במדינה החדשה ומטרתה לעלות את המורל והמצב הכלכלי של העם הרומני ולפתח את כוחותיו היצירתיים.
הגנרל יון אנטונסקו הוא קונדוקטורול (המנהיג העליון) של המדינה הלגיונרית וראש המשטר הלגיונרי.
הוריה סימה הוא מנהיג התנועה הלגיונרית.
החל ממועד זה נפסק כל ריב אחים.
המדינה הלאומית-לגיונרית הגדירה עצמה כ"לאומית-נוצרית" ו"טוטליטרית".
התנועה הלגיונרית הייתה תנועה אנטישמית מוצהרת ועם הגעת אנשיה לעמדות שלטוניות פעלה לנקום במי שרדף אותה בעבר, לפגוע ביהודים וברכושם ולהעשיר את אנשיהם ואת קרנותיהם. בחקיקה נמשכה המגמה של חקיקה אנטישמית מפלה ובתקופת המדינה הלאומית-לגיונרית חוקקו מעל 20 חוקים נגד היהודים. חוקקו גם חוקים שהפלו לטובה את המיעוט הגרמני ברומניה.
בתקופת המדינה הלאומית-לגיונרית הוקם גוף חדש, המשטרה הלגיונרית, גוף ביצועי, צבאי למחצה, לפי הדוגמה הנאצית.
המדינה הלאומית-לגיונרית הונהגה על ידי שני כוחות שכל אחד מהם שאף להנהגה בלעדית והיו קיימים ביניהם מתחים שהלכו וגברו, במיוחד בנושא הטיפול ביהודים. שני הגופים היו בעד הדרת היהודים ושוד רכושם, אך בעוד אנטונסקו ותומכיו רצו לעשות זאת בצורה הדרגתית, כדי לא לפגוע בכלכלה הרומנית ואת רכוש היהודים רצו לנתב לאוצר המדינה, הלגיונרים רצו לעשות זאת מהר ככל האפשר ואת רכוש היהודים לנתב לכיסיהם. המתח בין שני המחנות הלך וגבר והגיע לשיאו במרד הלגיונרים ופרעות בוקרשט, שהיוו אקורד הסיום בשותפות הזאת - עם דיכוי המרד, אנטונסקו הרכיב את ממשלתו השלישית, ללא נציגים של התנועה הלגיונרית, הכריז על סוף המדינה הלאומית-לגיונרית ועבר למשטר של דיקטטורה צבאית בראשותו.
הערות שוליים

↑  STATUL NAŢIONAL LEGIONAR - Bilanţul unei guvernări (septembrie 1940 – ianuarie 1941) המדינה הלאומית לגיונרית - מאזן של שלטון (ספטמבר 1940 - ינואר 1941) באתר של פדרציית הקהילות היהודיות ברומניה
Whitey on the Moon

| --- | --- |
 סינגל בביצוע גיל סקוט-הרון
 מתוך האלבום Small Talk at 125th and Lenox
 יצא לאור:  1970 
 סוגה:  ספוקן וורד 
 שפה:  אנגלית 
 אורך:  1.4 דק' 
 כתיבה:  גיל סקוט-הרון 
 
"Whitey on the Moon" (בתרגום חופשי לעברית: "אדם לבן על הירח") הוא שיר בסגנון ספוקן וורד של גיל סקוט-הרון, שפורסם בשנת 1970, מעט לאחר הנחיתה הראשונה על הירח. השיר שוחרר באלבום הבכורה של סקוט-הרון Small Talk at 125th and Lenox (אנ'). השיר מבקר את הפער העצום בין הנחתת האדם (הלבן) על הירח, תוך שימוש בקדמה טכנולוגית מפוארת, ותוך השקעת מילארדי דולרים; לבין עוני, חובות, ושוליות חברתית, אצל האוכלוסייה השחורה בארצות הברית, והיעדר התייחסות ממשלתית כלפיה. השיר הוצג באופן בולט בסרט הביוגרפי על ניל ארמסטרונג, "האדם הראשון" (2018).
רקע, הקלטה ותוכן

גיל סקוט-הרון הסביר כי קיבל השראה לכתוב את השיר בהצהרה של הסופר והפעיל אלדריג' קליבר, שטען כי תוכנית החלל מסיחה את דעתה של ארצות הברית מבעיות פנימיות. סקוט-הרון כתב את השיר בקיץ שלפני הפצתו. אמו של סקוט-הרון הציעה את הפזמון ואת קו הסגירה.
השיר הופץ כרצועה #9 באלבום הבכורה של סקוט-הרון משנת 1970, Small Talk at 125th and Lenox (אנ'), סקוט-הרון מדבר בשיר, לצד ליווי תופים מסוג שהיה מקובל בשירת הרחוב. השיר קצר ביותר, אורכו פחות משתי דקות. למרות שהאלבום תואר לעיתים קרובות כהקלטה חיה במועדון לילה בניו יורק, הוא הוקלט למעשה באולפן. השיר מספר את על נל, אחותו של היוצר והמבצע סקוט-הרון, שננשכת על ידי חולדה בו בזמן שבו ניל ארמסטרונג נוחת על הירח. לאחר מכן הוא מתאר את החוב הרפואי שנוצר עקב הטיפול בה, וכן את עלות המחיה היקרה, היעדר המשאבים, הקושי לשרוד, והיעדר התייחסות ממשלתית, כל זאת בעוד האדם הלבן על הירח. השיר מסתיים בהבטחה סרקסטית שכאשר יגיעו החשבונות הבאים, סקוט-הרון ישלח אותם ב"דואר אוויר מיוחד לאדם הלבן על הירח".
השורות הראשונות של השיר מתחילות כך:
A rat done bit my sister Nell.
(with Whitey on the moon)
Her face and arms began to swell.
(and Whitey's on the moon)
I can't pay no doctor bill.
(but Whitey's on the moon)
Ten years from now I'll be paying still.
(while Whitey's on the moon)
תרגום לעברית:
חולדה נשכה את אחותי נל.
(כשאדם לבן על הירח)
פניה וזרועותיה החלו להתנפח.
(ולבנים על הירח)
אני לא יכול לשלם את החשבון הרפואי.
(אבל לבן על הירח)
בעוד עשר שנים עדיין אשלם.
(בעוד לבנים על הירח)
רקע חברתי

בשנת 1968, הוכרזו כל צורות ההפרדה הגזעית הוכרזו כלא חוקתיות על ידי בית המשפט העליון של ארצות הברית. עד אז, הייתה הפרדה גזעית רשמית וחוקית בבתי הספר, עסקים, צבא ארצות הברית, שירותים אזרחיים ובממשלה. זאת בנוסף לשירותים ציבוריים נפרדים, ברזיות מים נפרדות ועוד. למרות מדיניות נפרד אבל שווה, בפועל לא היה תקצוב שווה לאוכלוסייה האפרו-אמריקאית, שהופלתה הן על ידי האוכלוסייה הלבנה והן על ידי גורמי ממשל. האפליה החוקית בוטלה, אך בפועל נדרשו עוד עשורים להדבקת הפער הגדול בין מעמד הביניים לבין אוכלוסיות השוליים בארצות הברית.
בשנת 1969, השנה בה נחת האדם על הירח, עדיין הייתה בארצות הברית אפליה נרחבת כלפי האוכלוסייה האפרו-אמריקאית. ההפרדה הגזעית המוסדית הסתיימה, כפרקטיקה רשמית, זה עתה, באמצעות מאבקם של פעילים בתנועה לזכויות האזרח של ארצות הברית כגון רוזה פארקס ומרטין לותר קינג.
ב-16 ביולי 1969, ערב שיגור החללית אפולו 11, נערכה הפגנת מחאה של התנועה לזכויות האזרח ליד השער המערבי של מרכז החלל קנדי בה נכחו 25 משפחות שחורות עניות וארבע פרדות מטונפות שמשכו שני קרונות רעועים. ראלף אברנתי, נציג התנועה, הסביר לתקשורת שאין הוא מוחה נגד שיגור החללית, אלא מטיל ספק במה שכינה "סדר העדיפויות הלאומי המעוות", שהותיר חמישית מהאזרחים ללא מזון, בגדים ומגורים. "אני רוצה שהמדענים והמהנדסים של נאס"א ינצלו את כישוריהם להתמודד עם הבעיות הקיימות כיום בחברה", אמר.
ניתוח, קבלה ושימוש חוזר

השיר תואר כממחיש אפרו-פוטוריזם וכ"מחשבה חברתית שחורה הנוגעת ל"תרבות, טכנולוגיה ודברים הבאים". השיר מותח ביקורת על תוכנית החלל האמריקאית, על ידי שימוש רב ללא כל פרופורציה, במיליארדי דולרים מכספי הממשלה לתוכנית החלל, בעוד אין השקעה או התייחסות ממשלתית מספקת לאוכלוסיית האמריקאים השחורים. השיר מזהה את ההזנחה מצד הממשלה כסיבת העוני, טיעון שהושמע גם משיר מרווין גיי משנת 1971 Blues City City (Make Me Wanna Holler), ובה נחקר מי נהנה מתוכנית החלל. הקשר שרומז סקוט-הרון בין קפיטליזם בארצות הברית לעוני, הרס סביבתי, ומיליטריזם היו נושאים שנמצאו גם ביצירות אחרות שלו. במהלך שנות השבעים, התפישה שהמדינה מוציאה יותר מדי על תוכנית החלל שלה הייתה נפוצה בארצות הברית, והייתה משותפת אף לפוליטיקאים כולל הנשיא ריצ'רד ניקסון. ביקורת זו על תוכנית החלל תוארה על ידי המבקרים כמי שמגיעה לתמצית שלה ב"Whitey on the Moon.
בכתבה שפורסמה בכתב העט לפרשנות ספרותית ותרבותית האטלנטיק לאחר מותו של סקוט-הרון בשנת 2011, כותב המבקר אלכסיס מדריגל, כי "השיר הוציא את טיסות החלל מהתחום המופשט, האוניברסלי שבו אנו רוצים למקם את הישגינו הטכניים". מדריגל מוסיף כי השיר העלה שאלות לגבי "איזו אמריקה" קיבלה את "תהילת הנחיתה של הירח", ועל חשבון מי באו העלויות הגבוהות של הצבת "לבן על הירח". ביוגרפיה של סקוט-הרון משנת 2014 תיארה את "ווייטי על הירח" כ"פנינה של שיר פרוזה "שהתקבל בצורה ביקורתית, וכי זו הייתה נקודת נגד חזקה לסיקור המעריץ והנפעם על הנחיתה על הירח.
הסרט האדם הראשון (2018), סרט ביוגרפי אודות ניל ארמסטרונג, מציג באופן בולט את היצירה "לבן על הירח". הבמאי דמיאן שאזל והסופר ג'וש זינגר ביקשו להציג את הרגשות המורכבות ביחס לתוכנית, ואת עמדת המתנגדים לה, הנובעת מביקורת חברתית. השיר מוצג בצורה בולטת גם לאורך כל הפרק השני בסדרה "ארץ לאבקראפט", ושם הפרק הוא כשם השיר.
ראו גם

תרבות אפרו-אמריקאית
הערות שוליים

1 2  Baram, Marcus (2014). Gil Scott-Heron: Pieces of a Man. St. Martin's Publishing Group. pp. 72–75. ISBN 978-1-250-01279-1.
↑  "Gil Scott-Heron Whitey on the Moon". AllMusic. נבדק ב-4 ביוני 2020. {{cite web}}:  (עזרה)
↑   ניו יורק טיימס, לא כולם רצו שהאדם יגיע לירח, באתר הארץ, 20 ביולי 2019.
↑  Loyd, Jenna M. (2015). "'Whitey on the Moon': Space, Race, and the Crisis of Black Mobility". Mobile Desires: The Politics and Erotics of Mobility Justice. Palgrave Macmillan. pp. 41–52. (נדרשת הרשמה)
↑  Rao, Sonia (13 באוקטובר 2018). "Why 'First Man' prominently features Gil Scott-Heron's spoken-word poem 'Whitey on the Moon'". The Washington Post. נבדק ב-4 ביוני 2020. {{cite news}}:  (עזרה)
↑  Arlin Crotts (2014). The New Moon: Water, Exploration, and Future Habitation. Cambridge University Press. pp. 71–72. ISBN 978-0-521-76224-3.
↑  Frédéric Regard (2015). Arctic Exploration in the Nineteenth Century: Discovering the Northwest Passage. Routledge. pp. 11–12. ISBN 978-1-317-32152-1.
↑  Madrigal, Alexis C. (28 במאי 2011). "Gil Scott-Heron's Poem, 'Whitey on the Moon'". The Atlantic. נבדק ב-4 ביוני 2020. {{cite news}}:  (עזרה)
| --- | --- |
בקרת זהויות :  MusicBrainz work: c9f8d453-5ce9-4cd0-8602-db5879ef92cf 
גיל סקוט-הרון בשנת 1986
באז אולדרין בנחיתה על הירח, 1969
בלייק מייקל

| --- | --- |

מייקל, 2015
 לידה:  31 ביולי 1996 (בן 28) אטלנטה, ארצות הברית 
 שם לידה:  Blake Michael Rabin 
 סוגה מועדפת:  פופ רוק 
 מדינה:  ארצות הברית ארצות הברית
 תקופת הפעילות:  מ-2004 
 https://www.blakemichael.com/
 פרופיל ב-IMDb
 
בלייק מייקל (באנגלית: Blake Michael; נולד ב-31 ביולי 1996) הוא שחקן אמריקאי ממוצא יהודי. הוא התפרסם בזכות תפקידו בתור צ'ארלי דלגדו בסרט "לימונד מאות'" של ערוץ דיסני, וכן בתפקידו בתור טיילר ג'יימס בסדרת הטלוויזיה "דוג בלוג".
ביוגרפיה וקריירה

מייקל נולד באטלנטה, ג'ורג'יה שבארצות הברית, לאב ממוצא יהודי-רוסי ולאם פורטוריקנית.
קריירה

כבר בגיל צעיר הופיע מייקל בתשדיר פרסומת. מאוחר יותר, בגיל 10, הוא נבחר להיות המארח של סדרה של ארבע פרסומות עבור צעצועי 'הסברו' וערוץ Cartoon Network. תשומת לב זו הובילה את רשת Cartoon Network להזמין אותו להנחות תוכנית משלו ברשת המיועדת לגילאים 6–11. למופע של יום שישי קראו "פריד דינמיט", ואילו למופע של שבת בבוקר קראו קבוצת הפעילות של "דינמיט!" התוכנית נמשכה 3 שנים. בשנת 2010, בלייק הופיע בסרט -"No Limit Kids: Much Ado About Middle School". יותר חבר מאוחר  לזמרת קאנטרי פופ של שהופיעה בסרט, סלסטה קלוג, כדי ליצור ולשיר דואט שכותרתו "מסתכל בעינייך".
ביוני 2010 הוא התגלה בשיחת ליהוק פתוחה ולוהק לתפקיד ראשי כצ'רלי דלגדו, בסרט הטלוויזיה המוזיקלי "לימונד מאות'" של ערוץ דיסני האמריקאי. מייקל ביים סרט קצר בשם "אנונימי" שיצא לאקרנים בשנת 2011 וסרט נוסף בשם "ההערות שלה" בשנת 2013.
בין השנים 2012–2015 בלייק שיחק את התפקיד של טיילר ג'יימס בסדרה "דוג בלוג" בערוץ דיסני, שזיכה אותו בפרס האמן הצעיר לשנת 2013 בסדרת טלוויזיה.
בשנת 2015 הוא הופיע כצ'ייס בסרט הטלוויזיה "I Killed My BFF"; הפקה מקורית של ערוץ לייפטיים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | Chosen | פטרון במסעדה |  |
| 2010 | No Limit Kids: Much Ado About Middle School‏ | זאק |  |
| 2011 | The Mortician | ילד רחוב |  |
| 2016 | Mostly Ghostly: One Night In Doom House | ניקי |  |
| 2017 | The Student | ואנס ואן סיקל |  |
| 2019 | Princess of the Row | פיט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | חזרה לשורשים | רוני הצעיר | פרק: "Pilot" |
| 2008 | מתוך הראש של ג'ימי | ילד ברמזור אדום | פרק: "Bad Fad" |
| 2011 | לימונד מאות' | צ'ארלי דלגדו | סרט טלוויזיה של ערוץ דיסני |
| 2012 | דם אמיתי | אלסיד הרבו בצעירותו | פרק: "Everybody Wants to Rule the World" |
| 2012–2015 | דוג בלוג | טיילר ג'יימס | תפקיד ראשי (3 עונות); 69 פרקים |
| 2013 | מליסה וג'ואי | ארצ'ר אדמס | פרק: "Inside Job" |
| 2015 | I Killed My BFF | צ'ייס | סרט טלוויזיה של Lifetime |
| 2018 | וולטרון: המגן האגדי | קרטיס | דיבוב; 6 פרקים |
| 2019 | What Just Happened??! | קורי | פרק: "Havenbrook" |
הערות שוליים

↑  "BLAKE MICHAEL "Tyler James"". Disney Channel Medianet. אורכב מ-המקור ב-2014-01-31. נבדק ב-2014-01-31.
↑  "Celebrity Child Talent Blake Michael Biography". Grand Productions. נבדק ב-2016-05-05.
↑  Music video for "Looking In Your Eyes"
↑  "Disney Channel Casts Its Next Big Musical". Deadline Hollywood. 4 באוגוסט 2010. נבדק ב-2016-05-05. {{cite web}}:  (עזרה)
↑  Lemonade Mouth: Blake Michael page
↑  Jethro Nededog (13 באפריל 2012). "Disney Channel Announces Series Pickup for 'Dog With a Blog'". The Hollywood Reporter. נבדק ב-5 במאי 2016. {{cite news}}:  (עזרה)
↑  "34th Annual Young Artist Awards". YoungArtistAwards.org. נבדק ב-2013-05-05.
↑  "I Killed My BFF". Lifetime. אורכב מ-המקור ב-2015-06-12. נבדק ב-2016-05-05.
| --- | --- |
בקרת זהויות :  GND: 1014193079  ISNI: 0000 0003 5621 0093  LCCN: no2012012021  VIAF: 182822351   WorldCat (עם VIAF): 182822351
ירון בוים

| --- | --- |
אין תמונה חופשית
 לידה:  1964  (בן 61 בערך) קריית אתא ישראל ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  1983–2013 (כ־30 שנה)
 דרגה:    אלוף-משנה
 תפקידים בשירות
 מפקד גדוד 50  מפקד בא"ח נח"ל  מפקד חטיבת עציון  מפקד חטיבת ירושלים  מפקד בא"פ לכיש  סגן מפקד אוגדה 162  מפקד חטיבת ביסלמ"ח
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן   מלחמת לבנון השנייה  מבצע עופרת יצוקה
 
ירון בוים (נולד בשנת 1964) הוא איש חינוך והוראה ישראלי. בעבר קצין בצה"ל בדרגת אלוף-משנה.
קורות חייו

בוים נולד וגדל בקריית אתא. בנעוריו למד בישיבה התיכונית בנחלים השייכת לרשת ישיבות בני-עקיבא. עם גיוסו לצה"ל בשנת 1983 שובץ בחטיבת הנח"ל. בנח"ל עבר בוים הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בוים שימש במספר תפקידי פיקוד בחטיבה. בשנים 1996–1998 שימש כמפקד גדוד 50 (בזלת) בחטיבת הנח"ל, אותו הוביל בעת הלחימה בדרום לבנון. בהמשך פיקד בשנים 1999–2001 על בסיס האימון החטיבתי של הנח"ל. לאחר מכן הועלה לדרגת אלוף-משנה ושימש בשנים 2001–2003 בעת האינתיפאדה השנייה כמפקד חטיבת עציון באוגדת איו"ש. בשנים 2004–2006 שימש כמפקד חטיבת מילואים (חטיבת ירושלים) ובמקביל כמפקד בא"פ לכיש. בתפקידו הבא שימש בשנים 2006–2008 כסגן מפקד אוגדה 162. בשנים 2008–2011 שימש כמפקד חטיבת ביסלמ"ח, ובין השנים 2011–2013 שירת כמפקד מגמת אימוני מפקדות חטיבה בזרוע היבשה. לאחר סיום תפקידו האחרון השתחרר מצה"ל בשנת 2013.
אחרי סיום הקריירה הצבאית שימש בוים כמורה להיסטוריה ואזרחות בתיכון הישיבתי "נריה" שבמועצה האזורית שדות נגב. בהמשך שימש כמנהל התיכון.
כיום הוא מורה להיסטוריה ולאזרחות בבית הספר התיכון מקיף דרכא בנתיבות.
הערות שוליים

↑  עמוס הראל, צה"ל נכנס מארבעה כיוונים לעומק שטחי הרשות בבית לחם, באתר הארץ, 21 באוקטובר 2001
↑  שיר פילו, לא משחקים באש, ביבשה, 17 במאי 2011
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ביואיק ריינייר

| --- | --- |

Buick Rainier
 מאפיינים כלליים
 יצרן:  ביואיק
 שנות ייצור:  2003 – 2007 (משנת המודל 2004)
 הרכבה:  ארצות הברית ארצות הברית
 מודל קודם:  Oldsmobile Bravada (אנ')
 מודל אחריו:  Buick Enclave (אנ')  Buick Envision (אנ')
 חברת אם:  ג'נרל מוטורס
 סיווג:  SUV
 פלטפורמה:  GMT360 (אנ')
 אורך:  4,872 מ"מ (בין השנים 2004-2005)  4,912 מ"מ (בין השנים 2007-2006)
 רוחב:  1,915 מ"מ
 גובה:  1,892 מ"מ
 משקל:  2,004 ק"ג
 בסיס גלגלים:  2,870 מ"מ
 מפרט טכני
 מנוע:  6 צילינדרים, 4,153 סמ"ק המפיק 279 כ"ס ב-6,000 סל"ד, יחס דחיסה 10.1:1, מנוע ג'נרל מוטורס מסדרת "General Motors Atlas engine" (אנ') מסוג "Vortec"  8V צילינדרים, 5,327 סמ"ק המפיק 294 כ"ס ב-5,200 סל"ד, יחס דחיסה 9.5:1, מנוע ג'נרל מוטורס מסוג "LS based GM small-block engine" (אנ')
 הילוכים:  תמסורת אוטומטית - 4 מהירויות
 צריכת דלק:  15.7 ליטר ל-100 ק"מ (מנוע 4.2 ליטר, בנסיעה עירונית)  11.2 ליטר ל-100 ק"מ (מנוע 4.2 ליטר, בנסיעה בינעירונית)
ביואיק ריינייר (באנגלית: Buick Rainier) הוא SUV מתוצרת יצרנית הרכב האמריקאית ביואיק, חברת בת של קונצרן הרכב ג'נרל מוטורס, שיוצר בין השנים 2003–2007 בארצות הברית.
ביואיק ריינייר

שיווק דגמי "ביואיק ריינייר" החל ב-28 ביולי 2003 (דגמי שנת המודל 2004).
5 דלתות.
מנוע קדמי.
מנועי בנזין: 4.2 ליטר, 5.3 ליטר.
מנוע קירור מים.
ביואיק ריינייר > סוגי הנעות

הנעה אחורית.
הנעה כפולה 4x4.
תמונות

"ביואיק ריינייר", שנת 2004
"ביואיק ריינייר"
"ביואיק ריינייר", שנת 2005
"ביואיק ריינייר"
"ביואיק ריינייר"
ראו גם

ביואיק
הערות שוליים

↑  "ביואיק ריינייר" שנת 2003 - מפרט carfolio.com/specifications/models/car
↑  "ביואיק ריינייר" caranddriver.com/reviews/a15134417/buick-rainier-v-8-
↑  "ביואיק ריינייר" - תמונות conceptcarz.com/vehicle/z6047/buick-rainier
↑  "ביואיק ריינייר" web.archive.org/web
| --- | --- |
בקרת זהויות :  NLI: 987007407423905171  LCCN: sh2014100125
הלוויית המלכה אליזבת השנייה

| --- | --- |

ארון המלכה נישא על מרכבת תותח בדרכו מכנסיית וסטמינסטר לטירת וינדזור
 מידע כללי
 סוג:  חג ציבורי, הלוויה ממלכתית 
 מדינה:  הממלכה המאוחדת 
 מיקום:  מנזר וסטמינסטר 
 מספר משתתפים:  2,000 
 תאריך:  19 בספטמבר 2022 
 
הלווייתה הממלכתית של אליזבת השנייה, מלכת הממלכה המאוחדת של בריטניה הגדולה וצפון אירלנד ושאר ממלכות חבר העמים הבריטי, הייתה אחת ההלוויות הגדולות ביותר שנערכו בהיסטוריה של הממלכה המאוחדת. ההלוויה נערכה ביום שני, 19 בספטמבר 2022, והייתה לאחת מההתכנסויות הגדולות ביותר של שליטים אירופים ובינלאומיים.
רקע

לאחר מותה של אליזבת השנייה ב-8 בספטמבר 2022 בטירת בלמורל שבסקוטלנד, בגיל 96, החלו ההכנות להלווייתה הממלכתית בהשתתפות בכירים מרוב מדינות העולם. מאז פטירתה עבר ארונה מסע ארוך מסקוטלנד לאנגליה והוצב לבסוף בארמון בקינגהאם. ב-16 בספטמבר נלקח הארון בתהלוכה אל וסטמינסטר הול, שם הוצב. בימים שלאחר מכן, עמדו אלפי אנשים בתורים ארוכים כדי לחלוק כבוד למלכה.
זו הפעם הראשונה בה נערך טקס הלוויה של מונרך במנזר וסטמינסטר, מאז ג'ורג' השני ב-1760. זו ההלוויה הממלכתית הראשונה בבריטניה מאז הלוויית וינסטון צ'רצ'יל שנערכה ב-1965. מבחינת המורכבות של תכנון לוגיסטי, פרוטוקול דיפלומטי ואבטחה, הלווייתה של אליזבת השנייה היא האירוע הגדול ביותר בבריטניה מאז הלוויית צ'רצ'יל, עם עד 500 נכבדים זרים, כולל ראשי מדינות, שצפויים להשתתף. עיתוי ההלוויה יאפשר לאורחים שמתכננים להגיע לעצרת הכללית של האו"ם למחרת להגיע בזמן בטיסה מעבר לאוקיינוס האטלנטי. הזמנות יצאו לכל מדינה שעימה מקיימת בריטניה יחסים דיפלומטיים, למעט רוסיה (בשל פלישתה לאוקראינה), בלארוס, מיאנמר, סוריה, ונצואלה ואפגניסטן. משרד החוץ וחבר העמים טיפל בהזמנות, בתקשורת ובסידורי אבטחה באמצעות מטה חדש שהוקם, הכולל 300 פקידים שהובאו ממחלקות ממשל אחרות.
מחירי המלונות עלו בימים שלפני ההלוויה בלונדון. שירותי הרכבת ללונדון וממנה תוגברו, כדי לאפשר לאנשים לבוא לחלוק כבוד לנפטרת בימים שקודם ההלוויה. ההלוויה עצמה נערכה כשבוע וחצי לאחר מות המלכה. מעל 2,000 אישים הוזמנו לתהלוכה שעברה מארמון וסטמינסטר למנזר וסטמינסטר.